CELEX: C2004/262/60
Language: hu
Date: 2004-10-23 00:00:00
Title: T-271/04. sz. ügy: A Citymo S.A. által az Európai Közösségek Bizottsága ellen 2004. július 5-én benyújtott kereset

23.10.2004   
            
            
               HU
            
            
               Az Európai Unió Hivatalos Lapja
            
            
               C 262/31
            
         A Citymo S.A. által az Európai Közösségek Bizottsága ellen 2004. július 5-én benyújtott kereset
   (T-271/04. sz. ügy)
   (2004/C 262/60)
   Az eljárás nyelve: francia
   A Citymo S.A., székhely: Brüsszel, képviseli: Pierre van Ommeslaghe és Isabelle Heenen, ügyvédek, 2004. július 5-én keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes azt kéri, hogy az Elsőfokú Bíróság:
   
               —
            
            
               állapítsa meg, hogy az alperes szerződéses felelőssége saját hibája miatt fennáll, és kötelezze őt, hogy a felperesnek fizesse meg a kár becsült összegét, 27 330 577,77 eurót, valamint ennek a keresetlevél benyújtásától a tényleges fizetésig terjedő időszakra eső, Belgiumban alkalmazandó törvényes kamatait (jelenleg 7 %), amely összeg az eljárás folyamán felfelé vagy lefelé kiigazítható;
            
         
               —
            
            
               másodlagosan állapítsa meg a Bizottság által képviselt Közösség felelősségének fennállását, és kötelezze a Bizottságot 20 589 332,22 euró kártérítés, valamint ezen összeg, a meghozandó ítélet időpontjától a tényleges fizetésig terjedő időszakra eső, 6 %-os késedelmi kamatainak megfizetésére, amely összeg az eljárás folyamán felfelé vagy lefelé kiigazítható;
            
         
               —
            
            
               kötelezze a Bizottságot a költségek viselésére.
            
         Jogalapok és fontosabb érvek:
   A felperes azt állítja, hogy bérleti szerződést kötött a Bizottsággal, amelynek tárgya egy 16 954 m2-es brüsszeli ingatlan volt. A Bizottság állítólag még jelezte is egyetértését azzal, hogy a bérbeadó megrendelje a belső kiképzésre vonatkozóan kért munkálatokat.
   A Bizottság eközben 2003. november 1-je, a bérlet hatálybalépésének időpontja előtt tudatta, hogy sem az épületet nem fogja bérbe venni, sem pedig a felperest a már megrendelt munkálatokért kártalanítani.
   Igényének alátámasztására a felperes úgy érvel, hogy:
   
               —
            
            
               még akkor is, ha a Bizottság formálisan nem írta alá, a szóban forgó bérleti szerződés köti a feleket, mivel a szerződés a belga jog szerint a felek beleegyezésének tényével – minden alakiság nélkül – létrejön;
            
         
               —
            
            
               a felperes szerint a Bizottság felelőssége fennáll, mivel megtagadja a szerződés végrehajtását.
            
         A felperes az kéri, hogy a szerződést a belga Code Civil (Polgári Törvénykönyv) 1184. cikkének alkalmazásával a Bizottság hibájából bontsák fel, és kötelezzék ez utóbbit a felperes által a felbontás miatt elszenvedett kár megtérítésére.
   Másodlagosan – amennyiben az Elsőfokú Bíróság nem úgy ítélné meg, hogy a szóban forgó szerződés megkötésre került – a felperes úgy véli, hogy a Bizottság a tárgyalás megszakításával szerződésen kívüli károkozást követett el. E tekintetben a felperes azt állítja, hogy az alperes a jóhiszeműséggel ellentétesen cselekedett, amikor a szerződés tárgyalásakor nem a Citymo jogos feltevésének megfelelően járt el, és elhitette vele, hogy a szerződés megkötésre kerül, majd anélkül visszakozott, hogy a másik felet szándékának megváltozásáról tisztességesen tájékoztatta volna.